கேள்வி: கூடங்குளம் என்பது என்ன?
பதில்: கூடங்குளம், தமிழ்நாடு மாநிலம், திருநெல்வேலி மாவட்டம் ராதாபுரம் வட்டம் அமைந்துள்ள ஓர் ஊர். இது திருச்செந்தூர் மக்களவைத் தொகுதியிலும், இராதாபுரம் சட்டமன்றத் தொகுதியிலும் உள்ளது. இப்பகுதியில் 25 ஆயிரத்துக்கும் அதிகமான மக்கள் வசிக்கின்றனர். இக்கிராமம் கன்னியாகுமரிக்கு வடகிழக்கில் 25 கி.மீ. தொலைவில் அமைந்துள்ளது. நாகர்கோவிலில் இருந்து 35 கி.மீ. தொலைவில் உள்ளது. இந்த ஊர் இங்கு கட்டமைக்கப்பட்டு வரும் கூடங்குளம் அணுமின் நிலையம் பரவலாக அறியப்பட்டுள்ளது. இந்த அணு உலையை எதிர்த்து அணு உலைக்கு எதிரான போராட்டக் குழு என்ற பெயரில் கட்சி சாரா அமைப்பு சுப. உதயகுமாரன் தலைமையில் இடிந்தகரையில் போராடி வருகிறது. கூடங்குளத்தில் தொடங்கிய இப்போராட்டம் தமிழகம் முழுவதும் பரவி, தற்போது கேரளத்திலும் நடைபெற்று வருகிறது.